section_heading: Nova geopolitička situacija
paragraph_text: Pod njom Tusk podrazumijeva "rastuću samosvijest Kine", njezino gospodarsko, vojno i geopolitičko jačanje te utvrđivanje naslova svjetske supersile koje ne uključuje napuštanje komunizma kao političkog sustava, ali naglašava kontrolirano gospodarsko otvaranje jačoj trgovinskoj razmjeni i stranim ulganjaima u nju. U "agresivnoj politici Rusije" ističe Putinov autoritarni režim i jačanje kulta ličnosti kao glavno obilježje unutarnje politike, dok agresivnom naziva aktivnu uključenost u Bliskoistočne sukobe (Građanski rat u Siriji, borba protiv ISIL-a) i nastavak rata vezanog uz rusku aneksiju Krima na području istoka Ukrajine. Uz Rusiju je odmah povezao i "zabrinjavajuće poteze nove američke administracije", aludirajući na Trumpovu protekcionističku i jasnije određenu vanjsku politiku te vojno-političku napetost vezanu uz nuklearno nadmetanje sa Sjevernom Korejom.